钦定古今图书集成/理学汇编/文学典/第095卷 > 郑阎
## 钦定古今图书集成/理学汇编/文学典/第095卷 > 郑阎

按《福建通志》：“阎字君望，闽县人。博学善属文，与邑人
林志齐名。永乐初，以贡入太学，领应天乡荐，登壬辰
进士。观政刑部，以议狱欲贷无辜，与尚书争，不能得，
遂乞教职，为安陆学正，改无为，升广信教授，致仕。所
至作人为多，性刚嫉恶过严。其居乡，贫如寒士。友人
有为都御史归者，举行李十馀役，众皆往贺，阎独不”
往。